36. ΝΟΜΟΘΕΤ.ΔΙΑΤΑΓΜΑ υπ’ αριθ. 241 της 14/16 Απρ. 1947 Περί ταχ. ατελείας των στρατιωτικών διαρκούσης της επιστρατεύσεως. Άρθρον μόνον.-1.Διαρκούσης της επιστρατεύσεως γενικής ή μερικής: α)Ταχ. δελτάρια, β)επιστολαί βάρους μέχρις 20 γραμμαρίων, γ)δέματα βάρους μέχρι 2 χιλιόγραμμων και δ)επιταγαί μέχρι ποσού 50.000 δραχμών, απευθυνόμενα προς στρατιωτικούς εν ενεργεία ή παρ’ αυτών αποστελλόμενα απολαύουσι ταχ. ατελείας, εφ’ όσον οι εν λόγω στρατιωτικοί εξυπηρετούνται υπό βάσεων Στρατ. Ταχυδρομείων ή στρατ. ταχ. γραφείων, σημειούται δε επί των ανωτέρω ταχ. αντικειμένων η ένδειξις της βάσεως ή του Στρατ. Ταχ. γραφείου. 2.Ομοίως ταχ. ατελείας απολαύουσι και αι δια το εξωτερικόν συνήθεις επιστολαί βάρους μέχρις 20 γραμμαρίων, εφ’ όσον προέρχονται από στρατιωτικούς εξυπηρετουμένους κατά τ’ ανωτέρω. 3.Δια τα υπεράνω των ως άνω καθοριζομένων ορίων βάρη ως και δια τα μετά ειδικής διαχειρίσεως ανωτέρω ταχ. αντικείμενα, καταβάλλονται τα νενομισμένα πρόσθετα ταχ. τέλη. 4.Ο χρόνος ενάρξεως της παροχής ατελείας επί των ταχ. επιταγών, περί ης το εδάφ. δ΄ της 1ης παραγράφου, θέλει καθορισθή δια κοινής αποφάσεως των Υπουργών ΤΤΤ. και Στρατιωτικών. 